Sarpsborg kirke

Sarpsborg kirke er en langkirke fra 1863 (delvis gjenreist i etter en brann i 1861) i Sarpsborg kommune, Viken fylke. Den tilhører Søndre Borgesyssel prosti.

Kirken er tegnet av Christian Heinrich Grosch og inkorporerer deler av murene fra den tidligere kirken, som var tegnet av Wilhelm von Hanno og oppført i 1854-59. Byggverket er i tegl og har 550 plasser. Kirken ble satt i stand i 1958-59 etter planer utarbeidet av Esben Poulsson. Det er en basilika i nygotisk stil.

Koret har glassmalerier fra 1958 av Victor Sparre, og ellers finnes det glassmalerier av Karl Kristiansen (1918) og Rolf Klemetsrud (1951). Prekestolen er tegnet av arkitekt Grosch, og døpefonten i sandstein ble reddet ut av den brennende kirken i 1861.

Kirkegården ved kirken er nedlagt og brukes ikke i dag.

Adkomst til stedet er via Rv118 og Rv109.

Eksterne lenker
 Norges kirker – Sarpsborg kirke
 
 Sarpsborg kirkelige fellesråd om Sarpsborg kirke
 Sarpsborg kirkelige fellesråd om kommunens gravplasser
  Kirker i Norge (Kirchen in Norwegen)
 

Kirker i Sarpsborg
Kulturminner i Sarpsborg
Kirker i Søndre Borgesyssel prosti
Langkirker i Borg bispedømme
Religiøse byggverk fra 1863
1863 i Norge
Christian H. Grosch
Wilhelm von Hanno
Esben Poulsson
Kirkebranner i Norge